Lav et referat af nedenstående tekst:

Tekst:
Lørdag aften afviklede Det Jyske Underholdningsorkester for tiende gang sin nytårskoncert på kulturhuset Kappelborg i Skagen. I løbet af dagen blev der afviklet tre koncerter: En generalprøve med adgang udelukkende for pensionister, en "ren" koncert og til sidst en kort med spisning. - Jeg elsker det. Jeg elsker at stå der og høre musikken spille og få det til at ske, siger Vagn Egon Jørgensen, der har stået i spidsen for underholdningsorkestret i alle dets 30 leveår. Skagen er hjemmebanen Det er orkestrets tiende nytårskoncert på Kappelborg i Skagen, og kapelmesteren nyder at spille på hjemmebane. - Når man nu er vendelbo, så er det skønt at komme hjem og snakke det sprog, man jo kan, og så også kan regne med, at der er nogen, der forstår, hvad man siger, lyder det fra orkesterlederen. Bliver ved så længe hjertet slår Den 61-årige orkesterleder har ingen planer om at lægge dirigentstokken og orkestret på hylden. - Vi bliver ved, til vi er døde og falder ned af stolen. Vagn Egon Jørgensen har haft sin store passion for musik siden barnsben. Som syvårig tog hans mor ham ind i en instrumentforretning i Hjørring. - Nå, min bette dreng, hvad vil du gerne spille på? Det synes jeg, var fremsynet for sådan en landbokvinde i 1967. Jeg vil spille på den røde harmonika der, sagde jeg så, lyder fra den erfarne orkesterleder. Harmonikaen blev startskuddet på karrieren som kapelmester. Som 14-årig spillede Vagn Egon Jørgensen til forskellige arrangementer, men det blev hurtigt lidt ensomt. - Så spørger man jo nogle: Kan du ikke komme med og spille på trommer – eller guitar, siger han og havde på den måde allerede indtaget funktionen som kapelmester. Musiklinjen på Hjørring Gymnasium førte ham tættere på livet som musiker. Han kom senere ind på musikkonservatoriet i Aarhus. Her studerede han i 11 år, før han stiftede underholdningsorkesteret. Se historien om Det Jyske Underholdningsorkester, fortalt som tv-indslag i toppen af denne artikel.

Referat:
Vagn Egon Jørgensen fra Hjørring har stået i spidsen for Det Jydske Underholdningsorkester, siden han skabte orkesteret for 30 år siden.